ANNA-KARENINA-2-de-tres	Tan simple e dreta manèra de hèr impressionèc de manèra agradiua a Golenischev, que, en encuedar-se'n des manères d'Anna, decidides, franques e alègres, e coneishent coma coneishie a Karenin e a Vrosnky, li semblèc comprener-la pro ben; e enquia e tot li semblèc compréner çò qu'era no sospechaue de cap manèra: que podesse mostrar-se tan decididaments alègra e erosa a maugrat d'auer costat eth malastre deth sòn espós, en tot abandonar-lo ada eth e ath sòn hilh, e auer perdut era sua bona fama.